དེ་ཡང་སློབ་མའི་ལོ་ཚད་དང་།སེམས་ཁམས།གཟུགས་ཁམས་ཀྱི་ཁྱད་ཆོས་དང་བསྟུན་ནས་གང་ལ་གང་མཐུན་གྱི་སློབ་གསོ་རྒྱག་རྒྱུ་གཙིགས་སུ་འཛིན་དགོས་ཏེ།དགེ་རྒན་གྱིས་སློབ་མའི་སེམས་ཁམས་ཀྱི་འཇིག་རྟེན་རྟོགས་ཐུབ་ན་དགེ་སློབ་དབར་མ་བུ་ལྟ་བུའི་བརྩེ་དུང་ལྷད་མེད་ཆགས་ཐུབ།དེ་བརྒྱུད་ནས་སློབ་མའི་ཁྱིམ་ཚང་གི་གནས་ཚུལ་དང་དེ་བཞིན་དམིགས་བསལ་གྱི་དཀའ་ངལ།གནད་དོན་གང་འདྲ་ཡོད་མེད་ཤེས་རྟོགས་བྱུང་ན་སླད་ཕྱིན་སློབ་མ་དེ་རིགས་ལ་སློབ་གསོ་རྒྱག་སྐབས་རྣག་ཐོག་གཙག་འཁེལ་གྱི་གོ་བསྐོན་བློ་འགུག་གི་ནུས་པ་ཐོན་ཐུབ།